Държавен вестник, бр. 89, 2016 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  89
от допълнителната подкрепа за личностно 
развитие, които се предоставят съобразно 
индивидуалните потребности на детето.
Чл. 10. На децата на 5- и 6-годишна възраст 
в подготвителните групи в детските гради­
ни или в училищата, които осъществяват 
задължително предучилищно образование, 
се извършва оценка на риска от обучителни 
затруднения. В 14-дневен срок преди края на 
учебното време на учебната година учителят на 
съответната подготвителна група установява 
готовността на детето за училище. Готовността 
на детето за училище отчита физическото, 
познавателното, езиковото, социалното и 
емоционалното му развитие.
Чл. 11. (1) Ранното оценяване на разви­
тието на детето и на риска от обучителни 
затруднения по чл. 8, ал. 3, т. 1 се извършва 
след обучение на педагогическите специали­
сти в детските градини, които ще извършват 
оценяването, организирано и/или проведено 
от специалисти на Държавния логопедичен 
център и на регионалните центрове за подкрепа 
на процеса на приобщаващото образование.
(2) Провеждането на ранното оценяване по 
ал. 1 се наблюдава и подкрепя методически 
от специалисти на Държавния логопедичен 
център и на регионалните центрове за подкрепа 
на процеса на приобщаващото образование.
Раздел II
Осигуряване на обща подкрепа за личностно 
развитие в детската градина и в училището
Чл. 12. (1) Общата подкрепа за личностно 
развитие се осигурява от постъпването на 
детето в детската градина съобразно инди­
видуалните му потребности.
(2) Общата подкрепа за личностно разви­
тие е насочена към развиване на потенциала 
на всяко дете или ученик в детската градина 
или в училището.
Чл. 13. Общата подкрепа за личностно 
развитие в детската градина, която е насочена 
към всички деца в групата и гарантира учас­
тието и изявата им в образователния процес 
и в дейността на детската градина, включва:
1. екипна работа между учителите и другите 
педагогически специалисти;
2. занимания по интереси;
3. грижа за здравето въз основа на инфор­
мация от родителя, представителя на детето 
или лицето, което полага грижи за детето, 
за здравословното състояние на детето и за 
проведени медицински изследвания и консул­
тации и при взаимодействие с медицинския 
специалист в здравния кабинет в детската 
градина;
4. ранно оценяване на потребностите и 
превенция на обучителните затруднения.
Чл. 14. (1) Общата подкрепа за личностно 
развитие в детската градина, която е насочена 
към превенцията на обучителните затрудне­
ния, се изразява във включване на отделни 
деца в дейности според техните потребности, 
установени след ранното оценяване по чл. 8, 
ал. 3, т. 1 и 2, като:
1. обучение чрез допълнителни модули за 
деца, които не владеят български език;
2. прилагане на програми за психомоторно, 
познавателно и езиково развитие;
3. индивидуална и групова работа при 
установени езикови и/или емоционално-пове­
денчески, и/или сензорни затруднения.
(2) Дейността по ал. 1, т. 1 се извършва 
от учителите в групата в детската градина, 
а по т. 2 и 3 – от психолог, логопед или от 
друг педагогически специалист при необходи­
мост – рехабилитатор на слуха и говора и др.
(3) Учителите в групата установяват на­
предъка на всяко дете, което е включено в 
дейности по ал. 1, поне два пъти в рамките 
на учебната година въз основа на материали 
от дейността му – рисунки и други творчески 
работи на детето, както и в резултат на пис­
мени становища от логопеда, психолога или 
от друг специалист за развитието на детето. За 
резултатите от напредъка на детето учителите 
изготвят доклад до директора. Материалите, 
становищата и докладът се съхраняват в дет­
ското портфолио и в личното образователно 
дело на детето.
Чл. 15. Общата подкрепа за личностно 
развитие в училището, която е насочена към 
всички деца в подготвителна група за задъл­
жително предучилищно образование и към 
всички ученици в класа, гарантира участието 
и изявата им в образователния процес и в 
дейността на училището и включва:
1. екипна работа между учителите и другите 
педагогически специалисти;
2. кариерно ориентиране на учениците;
3. занимания по интереси;
4. библиотечно-информационно обслуж­
ване;
5. грижа за здравето въз основа на инфор­
мация от родителя, представителя на детето 
или лицето, което полага грижи за детето, 
за здравословното състояние на детето и за 
проведени медицински изследвания и консул­
тации и при взаимодействие с медицинския 
специалист в здравния кабинет в училището;
6. осигуряване на общежитие;
7. поощряване с морални и материални 
награди;
8. дейности за превенция на насилието 
и преодоляване на проблемното поведение;
9. дейности за превенция на обучителни­
те затруднения, включително логопедична 
работа.
Чл. 16. (1) Екипната работа по чл. 13, т. 1 
и чл. 15, т. 1 включва:
1. обсъждане на дейностите за обща под­
крепа, в които се включват децата и уче­
ниците – обмен на информация и на добри